Public procurement notice: Contract Notice
Published: 2021-02-19
Buyer: Vantaan kaupunki
Country: FI
Contract type: Services
Procedure: Open procedure
CPV classification: 72000000
Submission deadline: 2021-03-22
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on Vantaan kaupungille SaaS-palveluna (Software as a Service) käyttäjäystävällinen sähköinen säilytysjärjestelmä (jäljempänä myös ratkaisu tai sähköinen arkisto), joka sisältää kaikki tarjouspyynnössä ja sen liitteissä määritellyt toiminnallisuudet. Hankittava ratkaisu tukee asiakirjahallinnon ja arkistotoimen päätehtäviä: aineistojen säilyminen, käytettävyys ja todistusvoima. Hankinnalla haetaan yhtä (1) kokonaisvastuullista toimittajaa toimittamaan palvelu SaaS-palveluna. SaaS-palvelu perustuu käytössä olevaan tuotepohjaiseen ratkaisuun.
SaaS-palvelu sisältää tarvittavat käyttöliittymät, ohjelmat, laitteistot, varusohjelmistot, lisenssit ja ylläpito- ja tukipalvelut tarjouspyynnön ja sen liitteiden mukaisesti.
Hankittava kokonaisuus on ratkaisu, jonka elinkaaresta on olemassa kehityssuunnitelma yli kuuden (6) vuoden päähän. Ratkaisuun sisältyy vaiheen 1 ja 2 käyttöönotto integraatioineen, jatkuvat palvelut, optiot sekä muutoshallinnan kautta toteutettavat toiminnallisuudet.
Sähköiseen arkistoon siirretään pitkäaikaisesti ja pysyvästi säilytettävää aineistoa. Arkistoitavalla aineistolla tarkoitetaan pitkään (yli kymmenen (10) vuotta) säilytettävää tai pysyvästi säilytettävää aineistoa. Mikäli kyse on elinkaaren päättävästä järjestelmästä tai mahdollisesta muusta poikkeavasta tilanteesta, arkistoitava aineisto voi myös kattaa lyhyen, alle kymmenen (10) vuotta säilytettävän aineiston.
Sähköiseen arkistoon siirretään asiakirja-aineistot operatiivisista järjestelmistä tai muulta tietovälineeltä. Siirrettävien aineistojen osalta noudatetaan Sähke2-metatietomallia.
Vantaan työntekijät (AD) pääsevät käyttöoikeuksiensa rajoissa lukemaan suoraan sähköisen arkiston aineistoja.
Aineisto- ja lokitietojen tulee olla rajattu käyttöoikeuksien mukaisesti. Ratkaisulla on pääkäyttäjä, ja eri arkistoilla on omat erilliset pääarkistonhoitajat.
Sähköisen arkiston toiminnalliset vaatimukset on kuvattu yksityiskohtaisesti liitteessä Vaatimusmäärittelyt. Alustavat käyttäjäroolit on kuvattu vaatimusmäärittelyssä ja muissa tarjouspyynnön liitteissä.
Hankintaa ohjaavat oikeusohjeet muodostuvat Euroopan unionin tai kansallisesta lainsäädännöstä (esim. EU:n asetus sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla, eIDAS ja EU:n yleinen tietosuoja-asetus, GDPR ja tiedonhallintalaki) sekä määräyksistä, normeista ja ohjeista.
Ratkaisua voidaan muutoshallinnan kautta tilaajan päätöksellä kehittää hankkimalla uusia toiminnallisuuksia, kokonaisuuksia sekä integraatioita. Lisäksi ratkaisuun voidaan muutoshallinnan kautta tilaajan päätöksellä liittää uusia arkistoitavia kokonaisuuksia.
Määräajan jälkeen sopimus jatkuu toistaiseksi voimassaolevana sopimuksessa mainituin irtisanomisehdoin.
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/47814/notice/64879